AIŠKINAMASIS RAŠTAS

Dėl Molėtų rajono savivaldybės tarybos 2020 m. balandžio 30 d. sprendimo Nr. B1-119 “Dėl Molėtų rajono savivladybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo patvirtinimo” pakeitimo

**1. Parengto tarybos sprendimo projekto tikslai ir uždaviniai**

Sprendimo tikslas – siekiant, kad savivaldybėje rengiamų strateginių dokumentų tvarka būtų sklandesnė ir jų rengimo procesas aiškesnis, yra siūloma pakeisti strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašą (toliau – tvarkos aprašas). Susidūrus su planavimo dokumentų rengimo problemomis, tvarkos apraše siūloma keisti savivaldybės taryboje strateginio veiklos plano (toliau – SVP) tvirtinamo data - iki gruodžio 31 dienos (8 punktas). Tikslinamas tvarkos aprašo 27 punktas, kuriuo nurodoma, kad patvirtintas savivaldybės tarybos SVP yra Savivaldybės biudžeto projekto rengimo pagrindas. Siekiant sklandžiau atlikti keitimus Tvarkos aprašas papildomas dvejomis naujomis formomis - pasiūlymių dėl strateginio plėtros plano ar SVP tikslinimo (41 punktas).

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeistas tvarkos aprašas padės užtikrinti aiškų, suprantamą ir sklandų strateginių dokumentų rengimą, darbo organizavimą.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sprendimui įgyvendinti lėšų poreikis nenumatomas.

**6. Vykdytojai, įvykdymo terminai**

Sprendimas bus įgyvendinamas strateginio planavimo koordinatoriaus – strateginio planavimo ir investicijų skyriaus.

Įvykdymo terminas – nuolat.